[{"text_idx": "#000002", "text": "Sgoriodd Aden Flint ddwy go\u0302l hwyr - yr ail yn y funud olaf un - gan helpu Caerdydd i sicrhau ge\u0302m gyfartal oddi cartref yn erbyn Peterborough."}, {"text_idx": "#000003", "text": "Bu'n rhaid i'r Adar Gleision frwydro i gipio'r pwynt ar o\u0302l ildio dwy go\u0302l o fewn munudau tua dechrau'r ail hanner."}, {"text_idx": "#000004", "text": "Ond roedden nhw'n ffodus i unioni'r sgo\u0302r yn erbyn gwrthwynebwyr oedd wedi rheoli rhannau helaeth o'r ge\u0302m."}, {"text_idx": "#000005", "text": "Flint gafodd un o gyfleoedd gorau'r hanner cyntaf, wedi croesiad gan Joel Bagan, ond fe beniodd y be\u0302l dros y trawst."}, {"text_idx": "#000006", "text": "O gofio perfformiad campus yr Adar Gleision wrth guro Blackpool oddi cartref dros y penwythnos, roedd hi'n hanner cyntaf siomedig ond fe barodd y ge\u0302m yn ddi-sgo\u0302r tan yr egwyl."}, {"text_idx": "#000008", "text": "Fe newidiodd trywydd y ge\u0302m yn ddramatig yn fuan yn yr ail hanner pan sgoriodd Peterborough ddwywaith - Harrison Burrows wedi 49 o funudau a Siriki Dembele ddau funud yn ddiweddarach."}, {"text_idx": "#000009", "text": "Daeth Marlon Pack yn agos at daro'n o\u0302l yn fuan wedi hynny, gan gael y gorau ar y golwr ond i'w ymdrech fynd fodfeddi ochr anghywir y postyn chwith."}, {"text_idx": "#000010", "text": "Roedd hi'n dalcen caled am gyfnod i di\u0302m Mick McCarthy, er i Kieffer Moore ymuno a\u0302'r chwarae."}, {"text_idx": "#000011", "text": "Ond yna daeth lygedyn o obaith pan sgoriodd Flint gyda pheniad o groesiad Pack wedi 83 o funudau."}, {"text_idx": "#000012", "text": "Wedi hynny fe wnaeth chwaraewyr Caerdydd bopeth posib i gadw'r pwysau ar y gwrthwynebwyr, ac fe gawson nhw eu gwobr pan sgoriodd Flint eto i unioni'r sgo\u0302r, bron gyda chic olaf pum munud ychwanegol y ge\u0302m."}, {"text_idx": "#000013", "text": "Mae Caerdydd yn syrthio o'r trydydd i'r pumed safle yn y tabl gyda phum pwynt wedi tair ge\u0302m."}, {"text_idx": "#000014", "text": "Prif StraeonClybiau'n pleidleisio o blaid newidiadau i fwrdd URCPublished33 munud yn o\u0302lBwrdd iechyd yn ymddiheuro wedi bron i ddegawdPublished6 awr yn o\u0302lGemau rhagbrofol Euro 2024: Croatia 1-1 CymruPublished16 awr yn o\u0302l"}, {"text_idx": "#000018", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000022", "text": "Luka Modric\u0301, a'r rhwystrau eraill ar y llwybr i Euro 2024"}]